**Anyakönyvi okiratok külföldről történő beszerzése**

**Kuvaitban mindennemű családi állapot változás anyakönyvezése csak személyes megjelenés mellett lehetséges, nincs lehetőség e-ügyintézésre. A konzulátus magyar állampolgárok részére nem igényelhet kuvaiti anyakönyvi kivonatokat. Kuvait Állam magyarországi nagykövetségén hitelesített meghatalmazással azonban egy természetes személy eljárhat egy másik személy anyakönyvi kivonatainak igénylésében.**

**Születés anyakönyvezése Kuvaitban:**

Kuvaitban a gyermek születését követően, a kórház által kiadott zárójelentésekkel a **szülőknek személyesen** el kell menniük az Egészségügyi Minisztérium Születési és Halálozási Nyilvántartást vezető Központi Hivatalába a születési **anyakönyvi kivonat kiállítása céljából**. Az eljárás személyes részvétellel lehetséges, vagy az apának, vagy a nagyapának kell megjelennie. Kuvaiti állampolgárok esetében az állampolgársági igazolás eredetben, a házassági szerződés eredetben, illetve ezek másolatai szükségesek a gyermek anyakönyveztetéséhez.

Nem kuvaiti állampolgárok esetében az anya (feleség) és apa (férj) eredeti útleveleit és diplomáciai felülhitelesítéssel ellátott külföldi házassági anyakönyvi kivonatukat/eredeti kuvaiti házassági okiratukat és azok másolatait kell benyújtani. Ezen kívül a szülők helyi, személyazonosító okmányainak bemutatása (Civil ID) szükséges.

Amennyiben az apa külföldön tartózkodik, hivatalos meghatalmazás a gyermeke anyakönyvezésének eljárására, melyben szerepel a gyermek neve is. Szabadságvesztését töltő apa esetében a fogvatartási intézmény parancsnokának levele a gyermek nevével együtt. Illegálisan az országban tartózkodó külföldi állampolgárok vagy hontalanok esetében az Egészségügyi Minisztérium Születési és Halálozási Nyilvántartást Vezető Központi Hivatalának nyilatkozata az Illegálisan Kuvaitban tartózkodók Ügyeiért felelős Végrehajtói Bizottsághoz címezve, melyben szerepel a szülők állampolgársága, eredeti házassági anyakönyvi kivonatuk/házassági szerződésük, biztonsági kártyájuk nem meghatározható állampolgárságúak esetében.

**Az eljárás díja első kiadásánál díjtalan, míg pótlásnál 2 KWD**.

További információ: <https://e.gov.kw/sites/kgoenglish/Pages/Services/MOH/IssuanceBirthCertificatesForNewborns.aspx>

**Házasság anyakönyvezése Kuvaitban:**

A muszlim házasságok mellett a polgári szertartások esetében is kiállítanak házassági anyakönyvi kivonatot a helyi hatóságok. A hatóságok a Kuvaitban engedélyezett keresztény egyházaknál kötött házasságok esetében is sor kerül anyakönyvi kivonat kiállítására (a Szent Pál és a római katolikus templomokban kötött házasságokat közvetlenül a Nyilvántartói Hatóságnál kell regisztrálni, míg az evangélikus templomokban kötött házasságok esetében polgári szertartás kell, hogy kövesse az egyházi esküvőt, az lesz a hivatalosan elismert). Az anyakönyvi kivonat formailag hasonló ilyen esetekben, azonban nem egyforma.

Igénylésének menete:

*Muszlimok közötti házasságkötés:*

Az Igazságügyi Minisztérium házasságjogi bíróságai előtt történnek (Ahmadi Court Complex, Riggai Court Complex). A házassági szerződés aláírását követően az első házassági anyakönyvi kivonatot helyben állítja ki az eljáró hatóság 2 KWD ellenében. Amennyiben a feleség a házasságkötést megelőzően muszlim volt, a férje csak muszlim lehet, a házasság az iszlám jog alapján zajlik. Amennyiben a férj már muszlim volt a házasságkötést megelőzően, azonban a feleség nem, a feleség választhat, hogy felveszi az iszlám vallást, vagy marad a saját vallásában, de vállalja, hogy közös gyermekeiket az iszlám vallás szerint nevelik.

További információ: 00965 22465600

<https://e.gov.kw/sites/kgoenglish/Pages/Services/MOJ/RegisterMarriageK.aspx>

**Eljárási díj: 1 KWD, egyéb esetben, amikor más hatóságok bevonása is szükséges: 6 KWD. Csak személyes igényléssel lehet kérelmezni minden esetben.**

*Polgári házasságkötés:*

A polgári szertatásokra előre bejelentkezést követően vasárnaponként és szerdánként kerül sor az Igazsásügyi Minisztérium épületében. A személyazonosító okmányok és a családi állapotot igazoló dokumentum (külföldiek esetében az állampolgárság szerinti konzulátus/hatóság által kiállított hiteles igazolás) mellett 2 tanú jelenléte is szükséges. A **szertartást követően kerül kiállításra a házassági anyakönyvi kivonat arab nyelven**. Az anyakönyvi kivonat és a **szertartás díja 2 KWD, pótlás szintén 2 KWD.** Pótlás esetében minden esetben a házasságkötési szertartást megtartó hatóságnál kérhető új anyakönyvi kivonat kiadása a személyi okmányok bemutatásával.

Mind a házasságkötéskori, mind a pótlási igény esetében **csak személyes megjelenés esetén** lehetséges az anyakönyvi okirat igénylése.

További információ: 00965 22465600

​